Търговска гимназия „Княз Симеон Търновски“

Търговската гимназия „Княз Симеон Търновски“ е средно професионално училище в град Стара Загора, основано на 15 септември 1921 г. История Търговската гимназия в Стара Загора е първото професионално училище в Стара Загора и едно от най-старите професионални училища в България. Създадена е от индустриалците Слави Абанозов, Георги Сандев и Сотир Новачков със съдействието на Търговско-индустриалната палата. На 15 септември 1921 г., в изпълнение на Заповед No 7180 на Министерството на търговията, промишлеността и труда, официално отваря врати първото професионално учебно заведение в региона на Стара Загора – Смесено нисше училище за търговия и кооперативно дело. Първият випуск е от 104 момчета и 13 девойки, като числеността до учебната 1943/1944 г. нараства на 630 ученици, от които 68 девойки. През 1924 г. за директор е назначен Слави Абанозов, който управлява училището 21 години. Под негово ръководство гимназията придобива авторитет на едно от най-добрите професионални училища в страната. Училището става популярно като „Абанозовата гимназия“. По повод 50-годишнината си, училището е наградено с орден „Кирил и Методий“ – I степен, с Указ №1055 от 19 май 1972 г. В годината, в която гимназията чества 100-годишен юбилей, педагогическият колектив е отличен с Награда „Стара Загора“. През годините учебното заведение носи различни имена: 1921 (15 септември) – Смесено нисше училище за търговия и кооперативно дело 1923 (12 септември) – Смесена търговска гимназия 1937 (2 август) – Смесена търговска гимназия „Симеон, княз Търновски“ (в чест на раждането на Симеон Сакскобургготски) 1944 – гимназията става държавна 1951 (13 август) – Стопански техникум 1953 (май) – Икономически техникум „9-и септември“ 1983 – Икономически техникум „Кръстьо Добрев“ (на името на министъра на търговията и продоволствието в периода 1947 – 1950 Кръстьо Добрев) 1989 – Техникум по икономика 1996 (10 октомври) – Търговска гимназия 2000 (16 юни) – Търговска гимназия „Княз Симеон Търновски“ (старото име е върнато по инициатива на училищното настоятелство) Директори Директори през годините са: Материална база Училището разполага с 22 класни стаи, три компютърни кабинети, два учебно-тренировъчни центъра, физкултурен салон, открита спортна площадка. В началото на 2018 г. гимназията е напълно реновирана по Оперативна програма „Региони в растеж 2014 – 2020“ в размер на 1,4 млн. лв. Обновени по европейски стандарти са всички стаи, коридори, дограма, санитарни възли, физкултурен салон и училищен двор. Новосъздадена е малка спортна зала, пригодена за фитнес, тенис на маса и индивидуални спортове. Напълно обновен е и дворът на гимназията. Разгърнат на близо 3000 м2, той включва парк и спортна площадка за волейбол и баскетбол, където се провеждат учебните спортни занимания. Училищна сграда След основаването си училището няма собствена сграда и се помещава в частни къщи. През 1939 г. е предоставена сегашната сграда. След 1945 временно изпълнява функцията на военна болница. След 9 септември 1944 сградата е национализирана по закона за едрата градска собственост, а след демократичните промени през 1989 г. е реституирана. През 2016 г. Община Стара Загора закупува за 800 000 лв. реституираните на частните собственици 2/3 от цялата сграда и дворно място от близо 3000 м2. Това позволява последвалото през 2017 г. пълно реновиране на сградата и прилежащите площи. Училищни формации Гимназията има свои фанфарен оркестър, мажоретен състав и вокална група. Всяка година участва в общинските празненства и ученически спортни прояви. През март 1999 г. тържествено е открита първата „Учебно-тренировъчна фирма“. „Учебно-тренировъчни фирми“ от гимназията ежегодно участва и печели призови места в национални и международни олимпиади, панаири и конкурси. Специалности Специалности след завършен седми клас: Икономика и мениджмънт Оперативно счетоводство Бизнес администрация Банково дело Застрахователно и осигурително дело Митническа и данъчна администрация Икономическа информатика Електронна търговия Търговия на едро и дребно Празници Професионален празник (6 декември) – Никулден – ден на търговците и банкерите Патронен празник (16 юни) – рожденият ден на Симеон Сакскобургготски Възпитаници Възпитаници на гимназията са редица известни политици, икономисти и общественици от страната и града. Сред тях са: Васил Радомиров – театрален актьор Кольо Парамов – финансов експерт и политик Петя Славова – предприемач и банкер Снежана Маринова – библиотекар, краевед, директор на Регионална библиотека „Захарий Княжески“ Снежана Танева – дългогодишен директор на гимназията Тянко Йорданов – бивш учител в гимназията, географ и водещ на телевизионното предаване „Атлас“ Желязко Троев – български офицер Външни препратки tgstz.bg – официален сайт на гимназията facebook.com/tgstz.bg – Фейсбук Източници